વિસનગરમાં વડનગરી દરવાજા વિસ્તારમાં વધતી બદી અને આ વિસ્તારના વિકાસ માટે પોલીસ ચોકીની માગણી ઉભી થઈ હતી. ત્યારે છેલ્લા દોઢેક વર્ષના પ્રયત્ન બાદ પોલીસ ચોકીનુ મકાન બનતા તેનુ લોકાર્પણ કરવામાં આવ્યુ હતુ. હિન્દુ-મુસ્લીમ સમાજના લોકફાળાથી આ પોલીસ ચોકી બની હોવાથી ડી.વાય.એસ.પી. કે.એમ.વાઘેલાએ એકતા પોલીસ ચોકી નામ આપતા ધારાસભ્ય ઋષિભાઈ પટેલે એકતા પોલીસ ચોકી નામની તકતી લગાવા અનુરોધ કર્યો હતો.